Joachim Löw

Joachim «Jogi» Löw (født 3. februar 1960 i Schönau im Schwarzwald) er en tysk fotballtrener og tidligere fotballspiller. Han ledet landslaget til VM-gull i 2014.

 Spillerkarriere 
Löw begynte å spille for 2. Bundesliga-klubben SC Freiburg i 1978. Han kom tilbake til klubben to ganger (i 1982 og 1985). I 1980 gikk Löw til VfB Stuttgart i Bundesliga, men fikk bare fire kamper for laget, uten å score mål. Sesongen 1981–82 spilte Löw for Eintracht Frankfurt (24 kamper, 5 mål), men gikk tilbake til Freiburg året etter. I 1982–83 scoret han 8 mål på 34 kamper, og i 1983–84 17 mål på 31 kamper i 2. Bundesliga. Deretter returnerte han til Bundesliga med Karlsruher SC, igjen uten suksess (2 mål på 24 kamper). Senere spilte han ytterligere fire sesonger for Freiburg (116 kamper, 38 mål). Löw avsluttet karrieren i Sveits, der han spilte for FC Schaffhausen (1989–1992) og FC Winterthur (1992–1994).

 Trenerkarriere 
Löw startet trenerkarrieren for ungdomslaget til FC Winterthur, mens han fremdeles var aktiv som spiller. I 1994–95 var han spillende trener for FC Frauenfeld.

I 1995–96 var han assistenttrener for VfB Stuttgart under Rolf Fringer. Da Fringer overtok ansvaret for Sveits' landslag, overtok Löw etter hvert hovedansvaret. Laget vant den tyske cupen, og nådde året etter finalen i cupvinnercupen, Der de tapte 0–1 mot Chelsea. Dette året endte de på fjerdeplass i Bundesliga.

Löw forlot Stuttgart i juli 1998 for å trene Fenerbahçe SK. I oktober 1999  ble han trener for Karlsruher SC, men greide ikke å forhindre nedrykk til tredje divisjon, og ble oppsagt. Fra desember 2000 til mars 2001 var han trener for den tyrkiske klubben Adanaspor, men ble igjen oppsagt på grunn av manglende suksess. 

I oktober 2001 ble Löw trener for FC Tirol Innsbruck, og ledet klubben til østerriksk mesterskap i 2002. Samme år gikk klubben konkurs og ble oppløst, og Löw var igjen uten arbeid. Hans neste jobb var i Austria Wien (juni 2003 – mars 2004), før han overraskende ble ansatt som assistenttrener for det tyske landslaget under hovedtrener Jürgen Klinsmann 1. august 2004. 

Etter at Tyskland hadde vunnet bronsefinalen mot  under VM 2006, valgte Klinsmann å ikke fornye kontrakten. Löw ble utpekt til Tysklands nye forbundstrener. 

Löw oppnådde raskt imponerende resultater med landslaget, og Tyskland var blant de heteste favorittene foran EM 2008, der de gikk til finalen (som  vant 1-0). I 2010 tok landslaget VM-bronse. I 2012 tok landslaget EM-bronse. 

Joachim Löw fikk i 2013 forlenget sin kontrakt som landslagssjef til 2016.Det tyske fotballforbundets internettside lest 19. oktober 2013

I 2014 tok landslaget VM-gull i Brasil.

Han ga seg som landslagstrener for  etter EM i fotball 2021.Joachim Löw beendet nach EURO seine Tätigkeit als Bundestrainer

 Referanser 

 Eksterne lenker 


  Statistikk hos det tyske fotballforbundet

Kategori:Tyske fotballspillere
Kategori:Tyske fotballtrenere
Kategori:Trenere i Fotball-EM 2008
Kategori:Trenere i Fotball-VM 2010
Kategori:Trenere i Fotball-EM 2012
Kategori:Trenere i Fotball-VM 2014
Kategori:Trenere i Fotball-EM 2016
Kategori:Trenere i Fotball-VM 2018
Kategori:Trenere i Fotball-EM 2021
Kategori:Fotballspillere for SC Freiburg
Kategori:Fotballspillere for VfB Stuttgart 1893
Kategori:Fotballspillere for Eintracht Frankfurt
Kategori:Fotballspillere for Karlsruher SC
Kategori:Fotballspillere for FC Schaffhausen
Kategori:Fotballspillere for FC Winterthur
Kategori:Fotballspillere for FC Frauenfeld
Kategori:Fotballtrenere for VfB Stuttgart
Kategori:Fotballtrenere for Fenerbahçe SK
Kategori:Fotballtrenere for Karlsruher SC
Kategori:Fotballtrenere for Adanaspor
Kategori:Fotballtrenere for FC Tirol Innsbruck
Kategori:Fotballtrenere for FK Austria Wien
Kategori:Trenere for Tysklands herrelandslag i fotball
Kategori:Personer fra Landkreis Lörrach